**Δήλωση Απορρήτου**

**για τον Διαγωνισμό «Τεχνητή Νοημοσύνη στην Εκπαίδευση»**

H **Περιφέρεια Δυτικής Μακεδονίας** και η **Ειδική Υπηρεσία Διαχείρισης του Επιχειρησιακού Προγράμματος Δυτικής Μακεδονίας τού ΕΣΠΑ 2014-2020**, σε συνεργασία με την **Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Μακεδονίας** και με την υποστήριξη της **Ευρωπαϊκής Επιτροπής/Γενική Διεύθυνση Περιφερειακής και Αστικής Πολιτικής (DG-REGIO),** διοργανώνουν **Μαθητικό Διαγωνισμό** με θέμα «***Τεχνητή Νοημοσύνη στην Εκπαίδευση***».

Ο διαγωνισμός εντάσσεται στις δράσεις Ενημέρωσης και Επικοινωνίας **τού Επιχειρησιακού Προγράμματος Δυτικής Μακεδονίας 2014-2020**, που χρηματοδοτούνται από το **Ευρωπαϊκό Ταμείο Περιφερειακής Ανάπτυξης (ΕΤΠΑ) και Εθνικούς πόρους**. Επιπλέον, αποτελεί μέρος τής πρωτοβουλίας «**Η ΕΕ στο σχολείο μου**», στο πλαίσιο της εκστρατείας-ομπρέλας «**Η Ευρώπη στην περιοχή μου**» που διοργανώνεται από την **Γενική Διεύθυνση Περιφερειακής και Αστικής Πολιτικής (DG-REGIO) της Ευρωπαϊκής Επιτροπής**.

Για τις ανάγκες διοργάνωσης και διαχείρισης τού εν λόγω Διαγωνισμού, θα γίνει **συλλογή προσωπικών δεδομένων των μαθητών που θα συμμετάσχουν στον διαγωνισμό και των γονέων/κηδεμόνων αυτών**.

Η παρούσα **Δήλωση Απορρήτου απευθύνεται σε γονείς/κηδεμόνες των μαθητών που θα συμμετάσχουν στον εν λόγω διαγωνισμό** και εξηγεί πώς οι διοργανωτές θα συλλέξουν και θα χρησιμοποιήσουν τα προσωπικά σας δεδομένα, καθώς και τα δικαιώματά σας σε σχέση με τα δεδομένα αυτά.

Ισχύουν τα εξής:

* **Φορέας επεξεργασίας δεδομένων**
	+ Ειδική Υπηρεσία Διαχείρισης Επιχειρησιακού Προγράμματος Δυτικής Μακεδονίας τού ΕΣΠΑ 2014-2020 (ΕΥΔ ΕΠ ΔΜ)
	+ Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Μακεδονίας (ΠΔΕ ΔΜ)
* **Πώς συλλέγονται τα προσωπικά σας δεδομένα**

Συλλέγουμε τα δεδομένα σας αποκλειστικά από τις πληροφορίες που θα μας παράσχετε οι ίδιοι κατά τη δήλωση συμμετοχής στον εν λόγω διαγωνισμό.

* **Πώς χρησιμοποιούμε τα προσωπικά σας δεδομένα**

Τα δεδομένα σας θα χρησιμοποιηθούν αποκλειστικά και μόνο για τους σκοπούς τής διοργάνωσης και της διαχείρισης του διαγωνισμού, βάσει της αρχής τής ελαχιστοποίησης.

* **Κατηγορίες προσωπικών δεδομένων που συλλέγονται**
	+ Όνομα
	+ Επώνυμο
	+ Φύλο
	+ Διεύθυνση ηλεκτρονικού ταχυδρομείου
	+ Τηλεφωνικός αριθμός
	+ Περιγραφή της καταχώρισής σας
	+ Οπτικό υλικό (φωτογραφίες, βίντεο) κατά τη διάρκεια της εκδήλωσης έκθεσης των έργων των μαθητών και απονομής των βραβείων.
* **Νομική βάση για την επεξεργασία των προσωπικών σας δεδομένων**

Νομική βάση αποτελεί η αναγκαιότητα της επεξεργασίας για την εκπλήρωση καθήκοντος που εκτελείται προς το δημόσιο συμφέρον και είναι ανάλογο με τον επιδιωκόμενο σκοπό, βάσει των επιταγών τού κανονισμού (EΕ) 2018/1725 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών και για την κατάργηση του κανονισμού (ΕΚ) αριθ. 45/2001 και της απόφασης 1247/2002/ΕΚ και του εφαρμοστικού Ν. 4624/2019.

* **Πόσο καιρό διατηρούνται τα προσωπικά σας δεδομένα**

Τα προσωπικά σας δεδομένα θα τηρηθούν αυστηρά και μόνο για το χρονικό διάστημα που απαιτείται για τους σκοπούς τής διοργάνωσης και διαχείρισης του διαγωνισμού.

* **Τα δικαιώματά σας ως Υποκείμενο Δεδομένων**

Ως υποκείμενο των δεδομένων έχετε το δικαίωμα για:

* + πρόσβαση και λήψη αντιγράφου των δεδομένων σας κατόπιν αιτήματος,
	+ αίτημα για αλλαγή λανθασμένων ή συμπλήρωση ελλιπών δεδομένων,
	+ αίτημα για διαγραφή ή παύση επεξεργασίας των δεδομένων σας, για παράδειγμα όταν τα δεδομένα δεν είναι πλέον απαραίτητα για τους σκοπούς που συλλέχθηκαν,
	+ αίτημα για διακοπή επεξεργασίας δεδομένων για ένα χρονικό διάστημα, εάν τα δεδομένα είναι ανακριβή ή υπάρχει διαφωνία σχετικά με το εάν τα συμφέροντά σας υπερισχύουν ή όχι των νόμιμων λόγων των διοργανωτών για την επεξεργασία δεδομένων.

Εάν θέλετε να ασκήσετε οποιοδήποτε από αυτά τα δικαιώματα ή εάν έχετε ερωτήσεις σχετικά με αυτήν τη Δήλωση Απορρήτου, επικοινωνήστε με την Ειδική Υπηρεσία Διαχείρισης του Επιχειρησιακού Προγράμματος “Δυτική Μακεδονία”, του ΕΣΠΑ 2014-2020, στο τηλέφωνο: 24613 50954 ή μέσω ηλεκτρονικού μηνύματος στη διεύθυνση: vavgoustinaki@mou.gr ή **εναλλακτικά** με τον Υπεύθυνο Προστασίας Δεδομένων (Data Protection Officer / DPO) για τα δεδομένα προσωπικού χαρακτήρα των συμμετεχόντων σε πράξεις που συγχρηματοδοτούνται από τα Ευρωπαϊκά Διαρθρωτικά και Επενδυτικά Ταμεία – ΕΔΕΤ, το Χρηματοδοτικό Μηχανισμό του Ευρωπαϊκού Οικονομικού Χώρου (Χ.Μ. ΕΟΧ), το Ταμείο Ασύλου, Μετανάστευσης και Ένταξης και το Ταμείο Εσωτερικής Ασφάλειας και υλοποιούνται στο πλαίσιο των προγραμμάτων αυτών, μέσω ηλεκτρονικού μηνύματος στη διεύθυνση: dpoespa@mnec.gr

Εάν δεν είστε ικανοποιημένοι με τον τρόπο με τον οποίο οι διοργανωτές επεξεργάζονται τα προσωπικά σας δεδομένα, **μπορείτε να υποβάλετε καταγγελία** στην Αρχή Προστασίας Δεδομένων Προσωπικού Χαρακτήρα ηλεκτρονικά, μέσω της δικτυακής της πύλης, με τη συμπλήρωση της αντίστοιχης ηλεκτρονικής φόρμας ανάλογα με τον τύπο της καταγγελίας. Περισσότερες πληροφορίες σχετικά με τα δικαιώματά σας βάσει της νομοθεσίας GDPR είναι διαθέσιμες στον ιστότοπο τής Αρχής Προστασίας Δεδομένων Προσωπικού Χαρακτήρα, στη διεύθυνση: <https://www.dpa.gr/el>

**Αποδέχομαι** τους **Όρους & Προϋποθέσεις** και τη **δήλωση Προσωπικών Δεδομένων** καθώς και ότι έχω γνώση και συναινώ σε όσα αναφέρονται στο **Άρθρο 13 τού Γενικού Κανονισμού για την Προστασία Δεδομένων (General Data Protection Regulation – GDPR)**.

**Διαβάστηκε και εγκρίθηκε**

**Ημερομηνία** ..........................

**Ο γονέας/κηδεμόνας τού μαθητή** *………………….……………………………………(Ονοματεπώνυμο μαθητή)*

*………………………………………………………………………………*

*(Ονοματεπώνυμο γονέα/κηδεμόνα, Υπογραφή)*